ગુજરાત રાજયના 11 હજારથી વધુ તલાટીઓ વર્ષો જૂના પ્રશ્નોનુ નિરાકરણ લાવવા માટે છેલ્લા બે મહિનાથી સરકાર સામે જંગે ચડયા છે. સરકારને અનેક વખત ભાઈબાપા કરીને પ્રશ્નો ઉકેલવા માટે વિનંતી કરી હતી. સંખ્યાબંધ કાર્યક્રમો આપ્યા હતાં. સરકારને જગાડવાના પ્રયાસો કરવા છતાંય સરકારે કોઇ નિરાકરણ લાવવા માટેની તૈયારી દર્શાવી નહતી. સરકારની નિતીથી નારાજ થયેલા રાજયભરના તલાટી કમ મંત્રીઓએ આગામી 22મી ઓક્ટોબરથી અચોકકસ મુદ્દતની હડતાળ ઉપર ઉતરવાની જાહેરાત કરી છે.